**SINTEZA**

**obiecțiilor și propunerilor (recomandărilor) la proiectul hotărârii de Guvern pentru modificarea Hotărârii de Guvern nr. 1351/2007 privind participarea la Asociația Internațională de Testare a Semințelor și la Schemele de producere a semințelor ale Organizației pentru Cooperare și Dezvoltare Economică**

| **Participantul la avizare (expertizare) /consultare publică** | **Conținutul obiecției/**  **propunerii (recomandării)** | **Argumentarea**  **autorului proiectului** |
| --- | --- | --- |
| **Ministerul Afacerilor Externe și Integrării Europene**  *Nr. DI/3/041.1-1239 din 01.02.2024* | Comunică lipsa de obiecții și propuneri. | S-a luat act. |
| **Ministerul Dezvoltării Economice și Digitalizării**  *Nr. 09/ 37 din 03.01.2024* | Denumirea actului normativ se va expune în următoarea redacție: „proiectul hotărârii de Guvern pentru modificarea Hotărârii de Guvern nr. 1351/2007 privind participarea la Asociația Internațională de Testare a Semințelor și la Schemele de producere a semințelor ale Organizației pentru Cooperare și Dezvoltare Economică”. | Se acceptă, s-a redactat |
| În clauza de adoptare, cuvântul „Hotărârii” se va substitui cu cuvântul „Hotărârea”, iar referința la sursa publicării se va expune conform următorului model: (Monitorul Oficial al Republicii Moldova, anul publicării, numărul Monitorului, numărul articolului) | Se acceptă, s-a redactat |
| **Ministerul Finanțelor**  *Nr. 07/5-09/211/217 din 08.02.2024* | Propune de a completa Nota informativă cu costul necesar pentru achitarea taxei de membru la ISTA și OECD cu indicarea expresă a sursei de finanțare. Cu titlu informativ, comunicăm că, în bugetul Agenției Naționale pentru Siguranța Alimentelor pentru anul 2024 sunt aprobate mijloace bugetare în sumă de 500,0 mii lei pentru achitarea tuturor cotizațiilor în organismele internaționale. | Se acceptă, s-a redactat |
| **Ministerului Justiției**  *Nr. nr. 04/1-1252 din 09.02.2024* | Denumirea proiectului urmează a fi revizuită, ținând cont de prevederile art. 42 al Legii nr. 100/2017 cu privire la actele normative (în continuare - Legea nr. 100/2017), potrivit căreia denumirea actului normativ trebuie să exprime cu claritate obiectul reglementării. | Se acceptă, s-a redactat |
| În dispoziția de modificare cuvântul „Hotărârii” se va expune la cazul nominativ. | Se acceptă, s-a redactat |
| Sursa de publicare a actului supus modificării se va indica după următoarea schemă: (Monitorul Oficial al Republicii Moldova, anul publicării, numărul Monitorului, numărul articolului). | Se acceptă, s-a redactat |
| La pct. 1, textul „În hotărâre:” este excedent și urmează a fi exclus în contextul în care dispoziția introductivă dispune modificarea Hotărârii Guvernului nr. 1351/2007. Astfel, cu nr. 1 se va numerota alineatul introductiv, iar amendamentele se vor numerota cu cifre arabe și o paranteză în conformitate cu art. 52 alin. (3) din Legea nr. 100/2017. | Se acceptă, s-a redactat |
| Totodată, la pct. 1 lit. a), cuvântul „textul” se va substitui cu cuvântul „sintagma”. Se va ține cont că, „sintagma” reprezintă o unitate sintactică stabilă, formată din mai multe cuvinte între care există un raport de subordonare, constituind o parte a unei propoziții sau a unei fraze. La schimbarea unor cifre/semne și cuvinte din conținutul textului unui act normativ, pentru exprimarea corectă, se menționează despre substituirea „textului” respectiv. | Se acceptă, s-a redactat |
| La pct. 1 lit. b), cuvântul „nominalizate” se va substitui cu textul „prevăzute la punctul 1”, întrucât conținutul proiectului de act normativ urmează a fi expus într-un limbaj clar și concis, pentru a exclude orice echivoc. | Se acceptă, s-a redactat |
| La definitivarea proiectului de modificare, urmează a fi identificat actul normativ în care este stabilită „taxa de acreditare și audit”, care se propune pentru a fi implementată, precum actul normativ care stabilește delegarea angajamentelor financiare altor „instituții publice în care Agenția Națională pentru Siguranța Alimentelor exercită calitatea de fondator”. | Nu se acceptă  Taxa de audit și participare nu este stipulată nici într-un act național, deoarece nu este o taxă fixă, transferurile se fac în baza facturii invoice expediate de către organizațiile internaționale, în care se stabilește plata. În mod informativ, plata se regăsește în Buletinul anual ”Schemele semincere OECD, Reguli și Reglementări”, în care este stabilită rata fixă de 3200 euro. |
| Cuvintele „taxa de membru” se vor substitui cu cuvintele „cota de membru”, în scopul utilizării terminologiei constante și uniforme. | Se acceptă, s-a redactat |
| Numerotarea elementelor structurale se va realiza conform art. 52 din Legea nr. 100/2017. | Se acceptă, s-a redactat |
| **Agenția Națională pentru Siguranța Alimentelor**  *Nr. 12-573 din 08.02.2024* | Comunică avizarea pozitivă . | S-a luat act. |
| **Centrul Național Anticorupție**  *Nr. 06/2/4892 din 06.03.2024* | Proiectul de act normativ a fost elaborat în scopul modificării Hotărârii Guvernului nr.1351/2007, având drept obiectiv substituirea autorității responsabile de achitarea taxelor de acreditare, audit și cotizațiile de membru la organizațiile internaționale Asociația Internațională de Testare a Semințelor (ISTA) și Organizația pentru Cooperare și Dezvoltare Economică (OECD), în corespundere cu cele statuate în Anexa nr.2 la Hotărârea Guvernului nr. 454/2008, care prevede sarcina de achitare a cotizațiilor și datoriilor pentru organizațiile internaționale nominalizate în sarcina Agenției Naționale pentru Siguranța Alimentelor.  În procesul de promovare a proiectului de decizie, se constată că anunțul cu privire la inițierea elaborării proiectului, cât și proiectul și nota informativă nu au fost identificate în spațiul public, contrar prevederilor art.8 lit. a) și b), art.9 din Legea nr.239/2008 privind asigurarea transparenței decizionale. Prin urmare, se relevă că rigorile de asigurare a transparenței decizionale nu au fost respectate de către autor.  Prevederile proiectului nu contravin interesului public, iar în conținutul acestuia nu au fost identificați factori de risc capabili să genereze apariția riscurilor de corupție. | Anunțul cu privire la inițierea elaborării proiectului, cât și proiectul și nota informativă vor fi plasate în spațiul public |